ГОДИШЊИ ЕНЕРГЕТСКИ БИЛАНС ГЕОТЕРМАЛНЕ ЕНЕРГИЈЕ

ПРАВНИ ОСНОВ

Истраживање се спроводи на основу Закона о званичној статистици („Сл. гласник РС“,
бр. 104/2009) и Одлука о Програму званичне статистике у периоду од 2016. до 2020. године („Сл.гласник РС“ бр.55/15).

<http://www.stat.gov.rs/media/2271/zakon_o_statistici.pdf>

<http://www.stat.gov.rs/media/2282/program_2016-2020.pdf>

МЕТОДОЛОШКЕ ОСНОВЕ

Циљ статистичког истраживања

Израда годишњег енергетског биланса геотермалне енергије.

Садржај статистичког истраживања

**Упитником ЕН-4.14** прикупљају се подаци о: експлоатационој издашности геотермалне воде на извору, исцрпљеној геотермалној води, сопственој потрошњи геотермалне воде, геотермалној води предатој другим произвођачима топлоте и на мерном месту потрошача; густини, специфичној топлоти, улазној и излазној температури геотермалне воде; губицима геотермалне енергије у дистрибутивном систему и расподели предате геотермалне енергије.

Извештајне јединице и статистичке јединице *(обухват)*

Извештајне јединице за енергетски биланс геотермалне енергије су привредна друштва и предузетници која се баве експлоатацијом геотермалне енергије.Jединице посматрања су предузећа, kао и јединице врсте делатности које се баве експлоатацијом геотермалне енергије у сврху производње топлоте за загревање простора..

Метод, време и извори за прикупљање података

Подаци сеприкупљају у годишњој периодици, применом извештајног метода.

Извори прикупљања података су:

Годишњи упитници

Годишњи енергетски биланс производње и потрошње геотермалне воде и енергије за извештајне јединице из области експлоатације геотермалне енергије (ЕН-4.14),

(Упитници су доступни на сајту Републичког завода за статистику <http://www.stat.gov.rs/sr-cyrl/istrazivanja/methodology-and-documents/?a=04&s=0>

Обавеза заштите индивидуалних података

Обавеза заштите индивидуалних података темељи се на члану 3. одредбе за заштиту давалаца података, члановима 44, 45, 46, 47, 48. и 49. одредбе о поверљивости Закона о званичној статистици („Сл. гласник РС“, бр. 104/2009).

Списак и дефиниције основних обележја – индикатора

***Примарна производња*** је облик енергије који није био подвргнут процесу конверзије или трансформације (угаљ, нафта, природни гас, биомаса, хидроелектрична енергија, геотермална енергија, енергија ветра и соларна енергија).

***Увоз***и***извоз***обухватају количине које су прешле преко националне границе.

***Салдо залиха*** јесте разлика између залиха у првом дану у години (почетне залихе) и залиха у последњем дану у години (крајње залихе).

***Међународна складишта*** обухватају количине испоручене за потребе међународне бродске пловидбе.

***Укупно расположива енергија***израчунава се на следећи начин:

Производња примарне енергије

+ Увоз

– Извоз

+ Салдо залиха

– Међународна складишта

***Статистичка разлика*** јесте категорија која укључује збир необјашњених статистичких разлика између производње и потрошње за поједине енергенте.

***Утрошак за производњу енергије*** јесте утрошак горива као сировине за производњу енергије утермоелектранама, ТЕ-ТО, енерганама, топланама, рафинеријама, високим пећима и преради угља.

***Производња енергије трансформацијом*** обухвата производњу трансформисаних облика енергије (термоелектрична енергија, топлотна енергија, деривати нафте, високопећни гас, дрвени пелети, брикети и дрвени угаљ).

***Размена*** обухватаразмену међуфазних производа (фракције, дестилати), готових производа (хидроелектрична енергија) и производа који се поново прерађују (примарни бензин, мазут, мазива).

*Размењени производи* – производи рафинерије који су прекласификовани као рафинисана основна сировина за наредне процесе производње у рафинерији и не испоручују се финалној потрошњи.

*Интерна размена производа* – прекласификација производа због промена у квалитету и спецификацији.

*Враћено из петрохемије*– производи или полупроизводи враћени рафинерији из процеса петрохемијске индустрије.

***Сопствена потрошња у енергетском******сектору*** обухвата енергију утрошену за рад у енергетском сектору.

***Губици*** обухватају губитке настале:

за електричну енергију: при преносу и дистрибуцији;

за топлотну енергију: при преносу и дистрибуцији;

за чврста горива: при транспорту;

за течна горива: при транспорту и дистрибуцији;

за природни гас: при транспорту и дистрибуцији;

за геотермалну енергију: у дистрибутивном систему, и

за дрвна горива: при транспорту.

***Енергија расположива за финалну потрошњу*** представља енергију намењену крајњим потрошачима.

***Финална потрошња*** обухвата потрошњу енергије расположиве за финалну потрошњу у енергетске и неенергетске сврхе.

***Финална потрошња за неенергетске сврхе*** обухвата финалну потрошњу расположиве енергије као сировине у технолошком процесу за производњу неенергетских производа, при чему се од укупног утрошка посебно приказује утрошак у хемијској индустрији.

***Финална потрошња за енергетске сврхе*** oбухвата финалну потрошњу расположиве енергије за енергетске сврхе у:

***индустрији***,

***грађевинарству***,

***саобраћају***,

***домаћинствима*** (сва домаћинства, укључујући и „домаћинства са запосленим лицима“),

***пољопривреди*** и код

***осталих потрошача*** (сви остали потрошачи, нпр. школство, здравство, администрација, итд.).

**Специфичности енергетског биланса**:

У енергетском билансу геотермалне енергије обухваћена је само топлота која се директно користи за грејање.

Ниво репрезентативности података
*(територијални и Класификација делатности КД (2010))*

Подаци су репрезентативни за територију Републике Србије.Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Усаглашеност са међународним препорукама, стандардима и праксом

Годишњи енергетски биланс геотермалне енергије у потпуној је сагласности са препорукама Eвростата и Међународне агенције за енергију.

ОПИС ОРГАНИЗАЦИЈЕ ИСТРАЖИВАЊА

Органи за спровођење истраживања *(одговорни произвођач званичне статистике)*

Републички завод за статистику: Група за статистику енергетике у Београду

Обавезност давања података

Обавеза давања података темељи се на члану 26, а казнене одредбе за одбијање давања података или давање непотпуних и нетачних података на члану 52. Закона о званичној статистици („Сл. гласник РС“, бр. 104/2009).

Роковник основних фаза спровођења истраживања
*(укључујући публиковање података)*

Рок да извештајна јединица достави попуњен упитник надлежном статистичком органу је 15.03.

Рок да Републички завод за статистику објави податке за претходну годину дефинисан је Уредбом о утвеђивању Плана званичне статистике.

ИНСТРУМЕНТИ ИСТРАЖИВАЊА

Списак номенклатура и класификација које се користе у истраживању
*(са обавештењем где се могу пронаћи)*

Класификација делатности КД (2010) прописана Уредбом Владе Републике Србије од 29. јула 2010. године („Службени гласник РС“, бр.54/10) на основу Закона о класификацији делатности („Службени гласник РС“, бр.104/09). Доступно и на сајту Републичког завода за статистику <http://www.stat.gov.rs/media/2269/zakon_o_klasifikaciji_delatnosti.pdf> .

Commission Regulation (EC) No 1099/2008 и сви њени амандмани (доступно у Групи за статистику енергетике Републичког заводa за статистику);

Energy Statistics Manual, публикација Међународне агенције за енергију (доступно у Групи за статистику енергетике Републичког заводa за статистику).

Списак публикација у којима се објављују методологија и резултати истраживања *(у штампаном облику и/или у оквиру интернет презентације)*

Билтен „Енергетски биланси“

 (Публикација је доступна на сајту Републичког завода за статистику <http://www.stat.gov.rs/sr-cyrl/oblasti/energetika/>

Контакт особe – Јелена Миливојевић, локал 324

 Сања Радоњић, локал 238